Quote Of the Day:
आखिर कब तक होई मजाक ??
अभी अभी कुछ दिन पहिले महिला दिवस रहल ह । ई दिवस के दिन हरेक मीडिया प्लेटफार्म पर बस महिला के गुणगान भइल । सोशल मीडिया से जुड़ल लगभग हरेक आदमी अपना जीवन से जुड़ल महिला के फोटो शेयर कईलस और अपना जीवन मे ओकर योगदान के याद कईलस । लेकिन का ई एक दिन महिला के एतना बड़ा त्याग खातिर काफी बा ।
'यस्य पूज्यंते नार्यस्तु तत्र रमन्ते देवता:
ऊपर लिखल श्लोक के अर्थ त सब लोग के मालूम होखबे करि।
चली अब असली बात।
महिला दिवस मनावे के उद्देश्य नारी के एह समाज के बनावल गइल कुनीति के जंजीर से निकल के उनके विकसित आ परिष्कृत होखे के सुअवसर प्रदान कइल ह।
बाकिर यहाँ त उनकर खाली अपमान ही कइल गइल, कइल जाता और पता ना कब तक कइल जाई?
बंद कर लोग झूठ मुठ के महिला दिवस महिला दिवस चिल्लाइल, बंद कर लोग बिना मतलब के बात कइल। हमरा ये बात से इंकार नइखे की नारी आज केहू से कम नइखे, ई देश के आगे बढ़ावे में मर्द लोग से भी ज्यादा आगे नारी लो बा।
चाहे ऊ कौनो क्षेत्र होखे।
तब काहे ओकरा हर जगह अपमान के घूट पीये के पड़ेला, काहे ओकरा आजो ई आजाद देश में कही घर से बहार निकले समय अंजान डर सतावत रहेला।
आज भी हमनि आत्मा के झकझोर देहे वाला बलात्कार जइसन घृणित अंजाम के बाद भी ई समाज नारी के ही दोषी मानेला। बाकिर देखल जाए त ई बलात्कार जइसन घृणित घटना खातिर दोषी के..जेकरा साथे ई घटना भइल ऊ , बलात्कारी या हानि के?
* ओकर चरित्रे अइसन रहे।
* ऊ कपडे अइसन पहिरले रहे।
* अच्छा घर के लइकी रात में बाहर ना निकलसन।
* ऊ इशारा किले होइ।
* ओकर पाहिले से चक्कर रहे।
* ओकर स्वभाव ठीक न रहे।
* ओकरा सुनसान जगह/रस्ते पर अकेले न जाये के चाहत रहे।
अइसन घटना होला के बाद समाज आ लोग ईहे सब बात बोलेला।
चल भाई मान लेनी की थोरका देर खातिर की ई सब बात ठीक बा, बाकिर ओकर का जे भरल बस में सफर करत रहे, चाहे ओकर का दोष जोन 4 बरस आ 7 बरसके रहे ऊ कौन छोटा कपडा पहिरले रहे, छोट छोट बच्ची केकरा के इशारे कइले रहे, चाहे ओकर कौन चक्कर रहे।
एही से ई सब घटना खातिर नारी के दोष देहल समाज आ आपन संस्कृति के मृत्यदंड देहल जइसन बा।
ई सब घटना खातिर खाली बतात्कारी ही जिम्मेवार बाड़े।
दरिंदगी से भी ऊपर ई घटना के अंजाम देहल गइल बा।
चाहे उ स्त्री से बलात्कार कइल के बाद ओकर शरीर के दागल होखे चाहे ओकर शरीर के अंदर बोतल फोड़के चाहे लोहा के रॉड डाल देहल गइल होखे।
"निर्भया कांड 16 दिसंबर, 2012 के रात वाली घटना त याद होखी"
"कोपर्डी गैंगरेप आ मर्डर 13 जुलाई 2016" अइसन बहुत सारा घटना घट चुकल बा। एमे केकर दोष रहे?
सच माने त ये सब में सबसे बड़ा हाँथ समाज के बा जे लड़िका भइला पे ताली आ लड़िका भइला पे गाली दहला। आजो कही लइकी भइला पे बहुत लोग के "करम फूटना" जइसन मुहावरा के अनुभव होला। जैसे लइकी न भइल पाप हो गइल।
लइकी के कही जाये पे पाबंदी, पहने पे पाबन्दी, जोर से हँसे त पाबन्दी, केहुसे बात करे पे पाबन्दी। मतलब हमनी के सर समाज ही, महिला के शूरु से ही कमजोर बना दहला।
उहे लड़िका पर ऐसन कौनो पाबन्दी चाहे रोक टोक न रहे, इहाँ तक की लड़िका सन के कौनो महिला, लड़की से कैसे बर्ताव करे की चाही इहो न सिखवाल जाला।
लड़िका कुछु करे तो जायज आ लड़की ठीक भी करे टी ख़राब वाह रे समाज।
राह चलत लड़की के लड़िका छेड़े त ठीक अगर लड़की आवाज़ उठावे के चाहे त ओकरा के चुप करा देवल जला, काहे....????
जब लड़की के कही आवे जावे पर पूछताछ आ ऊहे लड़िका के कही भी जाये, आये खातिर कौनो प्रकार के पूछताछ ना, काहे.....????
कौनो नेता महिला के ऊपर अभद्र टिप्प्णी करे तो ठीक,, अगर महिला विरोध करे तो गलत,काहे.....????
एक तरफ सरकार " बेटी बचाओ बेटी पढ़ाओ" कहता, त एक तरफ ओहि में से नेता लो कहत बा जे की, बलात्कार तो आम बा होते रहेला।
अंत में इतना कहेम की जेतना दोष बालात्कारियांन के बा ओतना दोष हमनियो के बा चाहे ऊ समाज के कौनो अंग होखे चाहे सरकार।
आउर केतना बच्ची सन के बलि चाही, आउर केतना निर्भया कांड होते रही....????
बंद करि ये सब के लगाम लगावल जाव न त एक समय आई की ये देश में खली बलात्कारी ही बच जईहे। उन सबके कड़ा से कड़ा सजा मिले के चाही समाज के द्वारा, सरकार के द्वारा जे "बलात्कार " जइसन घिनोना अपराध के पक्ष में बयां देले।
अगर नइखे हो सकत त बंद करि "महिला दिवस" के ढोल पीटल, बंद कर दी बेटी बचाओ आ बेटी पढ़ाओ नारा, बंद कर दी एकदुसरे के ऊपर ऊँगली उठावाल। कुछ नेक काम कइल जाव जैसे हमनी के देश सुधरो, विकास होखो।
आखिर कब सुधरेम हमनी के, कब हमनी के जमीर जागी, कब तक अँधा बनल रहेंम लो, आँख पे पट्टी उतार के एक नया भोर के किरण के तलाश करि।
ना त का होइ "महिला दिवस" मना के जब एगो महिला एह दिवस पर खुश न हो सके या गर्व से कह सके की आज हमर दिवस ह, "महिला दिवस" अइसन होइ तब जाके ही असली महिला दिवस होइ।
तब जाके जिनगी सार्थक होइ, तब जाके "महिला दिवस" के मनावे में आनंद आई
अभिषेक कुमार पांडेय
eng_Latn bho_Deva bho_Deva san_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva awa_Deva bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva